ভাগবত পুরাণ

***ভাগবত পুরাণ*** (দেবনাগরী: भागवतपुराण; অন্যান্য নাম ***শ্রীমদ্ভাগবত মহাপুরাণ***, ***শ্রীমদ্ভাগবতম্‌*** বা ***ভাগবত***;) হল একটি হিন্দু মহাপুরাণ। এটি একটি ভক্তিবাদী ধর্মগ্রন্থ। বিষ্ণুর পূর্ণ অবতার তথা "স্বয়ং ভগবান" কৃষ্ণের প্রতি গভীর ব্যক্তিগত ভক্তিই এই পুরাণের প্রধান আলোচ্য বিষয়। হিন্দু পৌরাণিক সাহিত্যের অনেক কাহিনি তথা শ্রীবিষ্ণুর চব্বিশ জন অবতারের কাহিনি *ভাগবত পুরাণে* লিপিবদ্ধ রয়েছে। *ভাগবত পুরাণ*ই প্রথম পুরাণ যেটি কোনো ইউরোপীয় ভাষায় অনূদিত হয়। ১৭৮৮ সালে ভাগবতের  তামিল সংস্করণের একটি ফরাসি অনুবাদ প্রকাশিত হয় যা ঔপনিবেশিক যুগে অনেক ইউরোপীয়কে হিন্দুধর্ম তথা ১৮ শতকের হিন্দু সংস্কৃতির সাথে পরিচয় করিয়ে দিয়েছিল।  এরপর ১৮৪০ থেকে ১৮৫৭ সালের মধ্যে *ভাগবত পুরাণে*র তিনটি ফরাসি অনুবাদ প্রকাশিত হয়। পদ্মপুরাণের শ্রেণিবিন্যাস অনুসারে *ভাগবত পুরাণ* একটি সাত্ত্বিক পুরাণ (অর্থাৎ, এই পুরাণ কল্যাণ ও পবিত্রতার সঙ্গে যুক্ত)। প্রচলিত হিন্দু বিশ্বাস অনুসারে, ব্যাস এই পুরাণের রচয়িতা। ভাগবত পুরাণে প্রায়শই আদি শঙ্করাচার্য্যের অদ্বৈত দর্শন, রামানুজাচার্যের বিশিষ্টাদ্বৈত দর্শন এবং মধ্বাচার্যের দ্বৈতবাদ দর্শনের সংমিশ্রণ দেখা যায়।  প্রায় সব ভারতীয় ভাষায় এটি ব্যাপকভাবে পাওয়া যায়।

*ভাগবত পুরাণ*  কে পবিত্রতম ও সর্বশ্রেষ্ঠ পুরাণ মনে করা হয়। কারণ, এটি শ্রীবিষ্ণু ও তার বিভিন্ন অবতারের (প্রধানত শ্রীকৃষ্ণের) প্রতি ভক্তির কথা প্রচার করে। এই পুরাণে জাগতিক কর্মের বন্ধন থেকে মুক্তি, বিশুদ্ধ আধ্যাত্মিক জ্ঞান অর্জনের উপায় ও বিষ্ণুভক্তির মাহাত্ম্য বর্ণিত হয়েছে।

ভাগবত পুরাণে , অন্যান্য পুরাণের মতোই বিশ্বতত্ত্ব , জ্যোতির্বিদ্যা, বংশতালিকা , ভূগোল, কিংবদন্তি, সঙ্গীত, নৃত্য, যোগ ও সংস্কৃতি প্রভৃতি বিষয় সম্পর্কে বিস্তারিত  আলোচনা করা হয়েছে । 

ভারতীয় পৌরাণিক কাহিনীগুলোতে যে কিংবদন্তিটি বহুবার লক্ষ্য করা যায় তা হলোঃ

অশুভ শক্তি ও পরোপকারী  দেবতাদের পরস্পর  যুদ্ধে অসুরেরা  জয়লাভ করে ও পৃথিবী  শাসন করে। পরম সত্য পুনরায় শ্রীকৃষ্ণরূপে (যার অপর নাম "হরি" বা "বাসুদেব" ) আবির্ভূত হন। তিনি প্রথমে অসুরদের সাথে শান্তি স্থাপন করেন, তাদের স্বভাব বোঝেন,  তারপর তৎপরতার সাথে তাদের পরাজিত করে আশা, ন্যায়বিচার, স্বাধীনতা এবং সুখ পুনঃপ্রতিষ্ঠিত করেন। 

ভাগবত পুরাণ সর্বাধিক প্রভাবশালী পুরাণ । অষ্টাদশ পুরাণের মাঝে এটি অন্যতম। ইতিহাস রামায়ণ, মহাভারতের পাশাপাশি অন্যান্য পুরাণের সাথে এটিকে "পঞ্চম বেদ" বলা হয়ে থাকে।

ভাগবত পুরাণ অনুসারে, শ্রীকৃষ্ণের অভ্যন্তরীণ প্রকৃতি এবং বহিঃস্থ রূপ বেদের অনুরূপ এবং তা বিশ্বকে অশুভ শক্তির হাত থেকে রক্ষা করে। 

*ভাগবত পুরাণে* শ্রীবিষ্ণুকে (নারায়ণ) পরব্রহ্ম বলে উল্লেখ করে বলা হয়েছে, তিনিই অসংখ্য বিশ্ব সৃষ্টি করে প্রতিটির মধ্যে ঈশ্বর-রূপে প্রবেশ করেন। শ্রীবিষ্ণু রজোগুণ অবলম্বন করে ব্রহ্মা রূপে প্রত্যেক বিশ্বের মধ্যে চোদ্দোটি করে জগৎ সৃষ্টি করেন; সত্ত্বগুণ গ্রহণ করে বিষ্ণু রূপে সেই জগৎগুলি রক্ষা ও প্রতিপালন করেন এবং মহাকল্পের অন্তকালে তমোগুণ অবলম্বন করে রুদ্র রূপে সেই জগৎগুলি ধ্বংস করেন।

এই পুরাণ প্রথমে মুখে মুখে প্রচলিত ছিল। এর বর্তমান রূপটি খ্রিস্টীয় ৪র্থ থেকে ১০ম শতাব্দীর মধ্যবর্তী কোনো এক সময়ে লিপিবদ্ধ হয়।   ভাগবত পুরাণের পাণ্ডুলিপিগুলি আঠার শতকের মধ্যে সংশোধিত অসংখ্য অসামঞ্জস্যপূর্ণ সংস্করণে টিকে আছে ও বিভিন্ন ভারতীয় ভাষা জুড়ে অসংখ্য বার সংশোধিত হয়েছে। 

গ্রন্থটি মোট ৩৩২টি অধ্যায়  ও ১৮,০০০ শ্লোক সহ দ্বাদশ স্কন্ধের সমন্বয়ে গঠিত।  বিষ্ণুর যে মানবরূপ শ্রীকৃষ্ণের প্রতি ভক্তি *ভাগবত পুরাণে*র আলোচ্য, সেই কৃষ্ণের কাহিনি এই পুরাণের ১০ম স্কন্ধে প্রায় ৪,০০০ শ্লোকে এককভাবে বর্ণিত হয়েছে। এই স্কন্ধটি সমগ্র *ভাগবত পুরাণে*র এক-চতুর্থাংশ জুড়ে রয়েছে। শ্রীকৃষ্ণের জন্ম থেকে অন্তর্ধান পর্যন্ত সকল ঘটনা এই স্কন্ধেই সুসংবদ্ধভাবে লিপিবদ্ধ রয়েছে। এছাড়াও এখানে রয়েছে ভক্তিযোগের আচরণ-পদ্ধতি, ভক্তির ব্যাখ্যা এবং বিভিন্ন ধরনের ভক্তির বর্ণনা। অনেক বৈষ্ণব ভাগবত (১/৩/৪০) অনুসারে, এই গ্রন্থটিকে ও শ্রীকৃষ্ণকে অভিন্ন এবং এই  গ্রন্থটিকেই কৃষ্ণের বাণীমূর্তি বা বাঙ্ময় বিগ্রহ মনে করেন।  শ্রীকৃষ্ণের তিরোধানের পর শ্রীমদ্ভাগবতই তাঁর প্রতিনিধিরূপে বিরাজমান:

*ভাগবত পুরাণে*র সকল কাহিনি ব্যাস দেবের পুত্র শুকের মুখে বর্ণনাচ্ছলে কথিত হয়েছে। ভাগবত পুরাণ অনুসারে,  প্রায় পাঁচ হাজার বছর পূর্বে মহারাজ পরীক্ষিতের নিকট ভাগবত কথিত হয়েছিল। *[[মহাভারত|মহাভারতে]]* আছে রাজা পরীক্ষিৎ শ্রীকৃষ্ণের তৎপরতায় জীবন পেয়েছিলেন। *ভাগবত পুরাণে* দেখা যায়, মৃত্যুপথযাত্রী পরীক্ষিৎ শুকের মুখে কৃষ্ণের কথা জানতে চান। তার নানা প্রশ্নের উত্তরে সাত দিনে শুক তার কাছে *ভাগবত পুরাণে*র কাহিনি বিবৃত করেন। আজ অবধি ভক্তদের দ্বারা ভাগবত পাঠ ও কীর্তন করা হয়।

## নামপঞ্জি
'ভাগবত পুরাণ' হলো 'বিষ্ণু ভক্তগণের ইতিহাস' । 'শ্রীমদ্ভাগবত' মানে যেখানে  'বিষ্ণুর প্রসিদ্ধ ভক্তদের' কথা রয়েছে ।

***<nowiki/>'[[ভাগবত|ভাগবত'<nowiki/>]]'' (বা **'ভাগবতম্** বা **'ভাগবত' **, [[সংস্কৃত]] भागवत) মানে '[[বিষ্ণু|বিষ্ণুর]] অনুগামী বা উপাসক'।
*****'ভগবান'<nowiki/>** (সংস্কৃত भगवन्) অর্থ 'বিশুদ্ধ, পবিত্র বা শ্রদ্ধেয়', 'ঈশ্বর' বা 'প্রভু'৷ [[কৃষ্ণ|কৃষ্ণকে]]  এই শাস্ত্রে স্বয়ং 'ভগবান' হিসেবে উল্লেখ করা হয়েছে। প্রথম স্কন্ধ, অধ্যায় ৩, ২৮ শ্লোকে বলা হয়েছে, "কৃষ্ণস্তু ভগবান্ স্বয়ম্"  "শ্রীকৃষ্ণ হলেন  আদি পরমেশ্বর ভগবান" ([[অভয়চরণারবিন্দ ভক্তিবেদান্ত স্বামী প্রভুপাদ|এ.সি. ভক্তিবেদান্ত স্বামী প্রভুপাদকৃত অনুবাদ]]।"
*****'পুরাণ'<nowiki/>** (সংস্কৃত पुराण) শব্দের অর্থ  'প্রাচীন' বা 'পুরাতন' (বা 'পুরাতন  ইতিহাস')। পুরাণের অপর অর্থ 'সম্পূর্ণ করা' বা 'সম্পূর্ণ'।   অর্থাৎ  পুরাণ '[[বেদ|বেদকে]] সম্পূর্ণ বা পরিপূর্ণ করে'। সংক্ষেপে, পুরাণ অর্থে বেদের পরিপূরক শাস্ত্রকে বোঝায়। 
*****'মহা**' (**'<nowiki/>**সংস্কৃত महत्) মানে 'মহান্', 'বৃহৎ' বা 'বিশাল'৷
*****'শ্রীমদ্**' (বা **'শ্রীমৎ**', সংস্কৃত श्रीमत्) অর্থ 'উজ্জ্বল', 'পবিত্র', 'অপূর্ব', বা 'ঐশ্বর্যময়'। । শ্রীমদ্ একটি সম্মানজনক ধর্মীয় উপাধি।
*****'শ্রী**' (বা **'শ্রী**' বা **'শ্রী**', সংস্কৃত श्री) মানে ' সম্পদ'।  সম্পদের অধিষ্ঠাত্রী দেবী [[লক্ষ্মী]]( বিষ্ণু/কৃষ্ণের স্ত্রী) -কে 'শ্রী' বলা হয়।
*****'মদ্**' (বা **'মৎ**', সংস্কৃত मत्) অর্থ 'শ্রেয়' বা 'সত্যবিশ্বাসী বা সত্য বলে বিশ্বাস করা'৷
***ঐশ্বরিক শ্রী সমন্বিত  (**'শ্রী**')  (**'মৎ**') যা কিছু  'উজ্জ্বল'  , ' পবিত্র', ও 'শোভামণ্ডিত <nowiki/><nowiki/>', বা 'গৌরবান্বিত' তাকেই **'শ্রীমদ্ বা শ্রীমৎ**' বলা হয়ে থাকে।

== বিষয়বস্তু ও বিন্যাস ==
শ্রীমদ্ভাগবতের  ১৮,০০০ শ্লোক বেশ কিছু  আন্তঃসংযুক্ত, পরস্পর পরিব্যাপ্ত, নাতিদীর্ঘ    কথোপকথন, শিক্ষা ও ভাষ্যের সমন্বয়ে গঠিত হয়েছে, এবং তা [[ভক্তি যোগ|ভক্তি যোগের]] পক্ষ অবলম্বন করে।  সময়ের প্রবাহে ভাগবতের বারোটি স্কন্ধ সৃষ্টি হয়েছে । 

===আদি রচয়িতা ===
গণেশ বাসুদেও তাগারে / এন.পি. জৈন এর মতিলাল বেনারসিদাস অনুবাদ:


[[বিবেক দেবরায়]] অনুবাদ :


=== পৌরাণিক বৈশিষ্ট্য ===
[[মৎস্যপুরাণ|মৎস্য মহাপুরাণে]] বিশদভাবে বলা হয়েছে, সমস্ত [[পুরাণ]] সাহিত্য পাঁচটি নির্দিষ্ট বৈশিষ্ট্যযুক্ত -  [[সংস্কৃত|সংস্কৃতে]] একে "পঞ্চ লক্ষন" ( পাঁচটি উপাদান সমন্বিত) বলা হয়।  -এখানে নির্দিষ্ট দেবতা ও [[পুরুষার্থ|মোক্ষ]] আদি অন্যান্য বিষয়ের বিস্তারিত বিবরণ আছে। কেএল জোশীর (সম্পাদক) অনুবাদ :



[[বৈষ্ণবধর্ম|বৈষ্ণবধর্মের]] অন্যতম [[সত্ত্ব|সাত্ত্বিক]] মহাপুরাণ শ্রীমদ্ভাগবতে তদতিরিক্ত আরও পাঁচটি পৌরাণিক বৈশিষ্ট্যের উল্লেখ রয়েছে।  জে এম সান্যাল অনুবাদ :

 ভাগবত আরও বিশদভাবে বর্ণনা করেছে যে, পঞ্চ বা দশ লক্ষণযুক্ত পুরাণ ও মহা [[পুরাণ]] এর মধ্যে পার্থক্য রয়েছে । স্বামী প্রভুপাদের ''শিষ্যগণকৃত''   [[ভক্তিবেদান্ত বুক ট্রাস্ট|বিবিটি]] অনুবাদ:

=== শ্লোক ===
মূল [[সংস্কৃত]] [[শ্লোক]] এর সংখ্যা ভাগবত স্বয়ং ১৮,০০০ বলে উল্লেখ করেছে। অন্যান্য [[পুরাণ]] যেমন [[মৎস্য পুরাণ|মৎস্য মহাপুরাণে শ্রীমদ্ভাগবতের শ্লোকসংখ্যা  দেওয়া হয়েছে]]। অন্যান্য ভাষায় ভাগবত অনুবাদ  করার সময় সমতুল্য শ্লোকের সংখ্যা প্রায়ই পরিবর্তিত হয়। ভাষা ও পাণ্ডুলিপি একই থাকলেও  অনুবাদের ক্ষেত্রে শ্লোকের পার্থক্য রয়ে যায়।  উদাহরণস্বরূপ, বিবেক দেবরায় (বি. দে রায়) এর ইংরেজি অনুবাদে [[অভয়চরণারবিন্দ ভক্তিবেদান্ত স্বামী প্রভুপাদ|এ.সি. ভক্তিবেদান্ত স্বামী প্রভুপাদ]] / [[ভক্তিবেদান্ত বুক ট্রাস্ট|বিবিটির]] ইংরেজি অনুবাদের চেয়ে ৭৮টি বেশি শ্লোক রয়েছে।যদিও সম্ভবত একই পাণ্ডুলিপির উপর নির্ভর করে অনুবাদ করা হয়েছে:


শ্রীমদ্ভাগবতের অনুবাদে বিভিন্ন সংখ্যক শ্লোকের বিষয় আলোচনায় দেবরায় বলেছেন:



শ্রীমদ্ভাগবতের শ্লোকগণনায় টীকাকার [[গঙ্গাসহায়]] তার অন্বিকার্থ প্রকাশিকা টীকায় বলেছেন, সংস্কৃতে অনুষ্টুপ ছন্দে বত্রিশটি অক্ষর থাকে। শ্রীমদ্ভাগবতের সমস্ত অক্ষরকে গণনা করে সেই সংখ্যাকে ৩২ দ্বারা ভাগ করলে ১৮,০০০ সংখ্যা পাওয়া যায়। ভাগবত পুরাণের পঞ্চম স্কন্ধের শ্লোকগুলি গদ্যাকারে রচিত।সেখানে অধিকাংশ শ্লোক একসাথে জুড়ে যাওয়ায় ভাগবতের শ্লোকসংখ্যা গণনা করে কিছু কম হয়।  


=== পাণ্ডুলিপি ===

পশ্চিমা সংস্কৃতির বিপরীতে অভিনবত্ব, কাব্যিক বা শৈল্পিক অনুজ্ঞা ইত্যাদি উপকরণসমেত ভাগবত ভারতীয় সংস্কৃতিতে   ''<nowiki/>  কয়েকশ বছরের শক্তিশালী  ভাষাগত সৃজনশীলতার প্রতীক রূপে পরিগণিত হয়ে আসছে।  শ্রীমদ্ভাগবতম্ সহ প্রতিটি পুরাণের মূল পাণ্ডুলিপির পাঠান্তর পাওয়া যায়।  আপাতদৃষ্টিতে স্বামী প্রভুপাদ ও [[বিবেক দেবরায়]] উভয়ই ভাগবত পুরাণের অনুবাদের ক্ষেত্রে সাধারণ পাণ্ডুলিপি ''ভাগবতমহাপুরাণম'' (নাগ পাবলিশার্স, দিল্লি) ব্যবহার করেছেন।   পুরাণের পাণ্ডুলিপির ভিন্নতা প্রসঙ্গে পণ্ডিত [https://scholars.latrobe.edu.au/display/gmbailey ড. গ্রেগরি বেইলি] বলেছেন:



=== সমালোচনামূলক সংস্করণ(ক্রিক্টিক্যাল এডিশন্) ===
দ্য ভাগবত (শ্রীমদ্ভাগবত মহাপুরাণ):  ক্রিকটিক্যাল এডিশন (সমালোচনামূলক সংস্করণ), এইচ.জি. শাস্ত্রী ও অন্যান্য দ্বারা সম্পাদিত, ৪ খণ্ড, ৬ ভাগ, আহমেদাবাদ: বি.জে. ইনস্টিটিউট অফ লার্নিং অ্যান্ড রিসার্চ, ১৯৯৬-২০০২ (খণ্ড ১, স্কন্ধ ১-৩, এইচ. জি. শাস্ত্রী, ১৯৯৬  সংস্করণ; ভলিউম ২, স্কন্ধ ৪-৬, ভারতী কে. শেলাত  সংস্করণ , ১৯৯৬; খণ্ড ৩, স্কন্ধ ৭-৯, সংস্করণ, এইচ. জি. শাস্ত্রী, বি. কে. শেলাত, এবং কে. কে. শাস্ত্রী, ১৯৯৮; খণ্ড ৪, অংশ ১, স্কন্ধ ১০, কে. কে. শাস্ত্রী সংস্করণ, ১৯৯৪, ১৯৯৪; পার্ট ২, স্কন্ধ ১১-১২, কে. কে. শাস্ত্রী  সংস্করণ, ১৯৯৮; খণ্ড ৪, অংশ ৩, উপসংহার, কে. কে. শাস্ত্রী, ২০০২)।

== চরিত্র ==
প্রদত্ত সারণীটি ভাগবত পুরাণের সকল সম্পূর্ণ অনুবাদের ক্ষেত্রে প্রযোজ্য। সমস্ত  সারি শিরোনাম দিয়ে  সাজানো হয়েছে ।

=== বিষ্ণুর অবতার ===
নিম্নের সারণীতে প্রাথমিকভাবে প্রথম স্কন্ধ , তৃতীয় অধ্যায়  (শ্রী.ভা. ১/৩) ও দ্বিতীয় স্কন্ধ,সপ্তম অধ্যায়ের  (শ্রীমদ্ভাগবত  ২/৭) উদ্ধৃতিগুলি   ভক্তিবেদান্ত বুক ট্রাস্টের অনুমতি নিয়ে ব্যবহার করা হয়েছে৷ একটি নামের পরে বন্ধনী "()" দিয়ে প্রথম স্কন্ধ বর্ণিত অবতারের ক্রমসংখ্যা নির্দেশ করা হয়েছে। এখানে উল্লেখ্য :

* উপরের অধ্যায়ে তালিকাভুক্ত নয় এমন অবতার - যেমন হংস, [[হয়গ্রীব]], ও অজিত - এদেরকে প্রদত্ত স্কন্ধে তাদের সাধারণ (বা শুধুমাত্র) উপস্থিতির উপর নির্ভর করে তালিকাভুক্ত করা হয়েছে।
*সমস্ত ভাগবত জুড়ে প্রদর্শিত বা বহুবার উল্লিখিত অবতারগণ(কৃষ্ণ ছাড়া) স্কন্ধ সারিতে "--" দিয়ে চিহ্নিত করা হয়েছে ।
*অবতারগণের উপস্থিতি শুধুমাত্র সংক্ষিপ্তভাবে দেওয়া হয়েছে (উদাহরণস্বরূপ, উপরের তালিকায়) স্কন্ধ সারিতে একটি ফাঁকা স্থান দিয়ে চিহ্নিত করা হয়েছে।
* বিষ্ণু ও কৃষ্ণের বিভিন্ন সময়ে আবির্ভাব (যেমন যজ্ঞ ও দর্শনদানের সময়) তালিকাভুক্ত করা হয়নি।
*কৃষ্ণাবতারের প্রতিমূর্তি বা সম্প্রসারণ  সারণীর তালিকাভুক্ত নয়(যেমন, ১৬,১০০ রাজকন্যাকে উদ্ধার করে ১৬,১০০ মূর্তি পরিগ্রহ করে  বিবাহ করণ; দশম স্কন্ধে  [[ব্রহ্মা|ব্রহ্মার]] হরণকৃত গোপবালক ও গো-বৎসের অসংখ্য প্রতিমূর্তি গ্রহণ)।



=== বিখ্যাত ভক্ত ===
নিচের সারণীতে [[বিষ্ণু|বিষ্ণুর]] [[অবতার|ভক্তাবতার]] [[নারদ]], [[কপিল]], বা [[পৃথু|পৃথুর]] নাম অন্তর্ভুক্ত করা হয়নি। ভাগবত জুড়ে  পুনঃপুন  প্রদর্শিত ভক্তদের স্কন্ধ সারিতে "--" দিয়ে চিহ্নিত করা হয়েছে।


=== উল্লেখযোগ্য অসুর ===
শ্রীমদ্ভাগবতে বহু অসুরের উল্লেখ করা হয়েছে; তালিকাভুক্ত সারণীটি স্কন্ধসমেত তাদের সাধারণ উপস্থিতি অথবা বর্ণনার সাথে সম্পর্কিত। এই সারণীটি সম্পূর্ণ নয়।


== স্কন্ধ ==
নিম্নে বিবিটির  মূল ইংরেজি ভাগবতের [[ভক্তিচারু স্বামী]]কৃত বাংলা অনুবাদ অনুসরণ করা হয়েছে। তুলনার জন্য অন্যান্য অনুবাদও দেওয়া হয়েছে।

শ্রীমদ্ভাগবত, ১/১/৩:



স্বামী প্রভুপাদ অনুবাদ:


বিবেক দেবরায় অনুবাদ:

===প্রথম স্কন্ধ===
উনিশটি অধ্যায় দিয়ে  প্রথম স্কন্ধ শুরু হয়েছে। [[কৃষ্ণ]]কে আবাহন করে বলা হয়েছে [[ব্যাস]]দেব দ্বারা সংকলিত শ্রীমদ্ভাগতবম্ই ঈশ্বরোপলব্ধির প্রকৃত শাস্ত্র।  [[কলি যুগ|কলিযুগের]] সূচনায় শুকদেব গোস্বামী (ব্যাসপুত্র) ও [[শৌনক|শৌনকের]] নেতৃত্বে একদল ঋষিদের মাঝে একটি সংলাপরূপে বিস্তারিত বিবরণ প্রথম স্কন্ধ দিয়ে শুরু হয়েছে [[নৈমিষারণ্য|নৈমিষারণ্যে]] কৃষ্ণ ও তার ভক্তদের  উদ্দেশ্যে সহস্র বৎসরব্যাপী যজ্ঞে [[ঋষি |ঋষিদের]] দ্বারা জিজ্ঞাসিত হয়ে সুত গোস্বামী নিম্নোক্ত কথাপ্রসঙ্গের অবতারণা করেছেন:

* [[পরীক্ষিৎ|পরীক্ষিতের]]  জন্ম–শ্রীকৃষ্ণ দ্বারা গর্ভস্থ পরীক্ষিৎকে রক্ষা। 
* শ্রীমদ্ভাগবত রচনায় ব্যাসদেবের সম্মুখে [[নারদ|নারদের]] আবির্ভাব ও নির্দেশ প্রদান।
*ভাগবত সংকলন ও সংশোধনের জন্য [[সরস্বতী নদী (প্রাচীন ভারত)|সরস্বতীর]] পশ্চিম তীরে ব্যাসদেবের ধ্যান ও অনুপ্রেরণা প্রাপ্তি। 
* ব্যাসদেব কর্তৃক তাঁর মুক্তাত্মা পুত্র শুকদেব গোস্বামীকে ভাগবত শিক্ষা দান।
* কৃষ্ণের প্রস্থান ও অন্তর্ধান, কলিযুগের লক্ষণ ও সূচনা।
* [[পাণ্ডব]]দের অবসর গ্রহণ। পরীক্ষিতের সিংহাসনারোহণ
* কলির প্রভাব রোধের উদ্দেশ্যে পরীক্ষিতের প্রচেষ্টা।[[ব্রাহ্মণ]] পুত্রের দ্বারা সাত দিনের মধ্যে তক্ষক দংশনের অভিশাপপ্রাপ্তি।
* কৃষ্ণের প্রতি [[ভক্তি]] প্রাপ্তির উদ্দেশ্যে পরীক্ষিতের রাজ্যত্যাগ। গঙ্গার তীরে মৃত্যু পর্যন্ত (প্রায়োপবেশন) অনশন করার সিদ্ধান্ত নিয়েছিলেন।
* (নারদ ও [[ভৃগু]] আদি) ঋষিদের আগমন ও  শিষ্যগণসহ পরীক্ষিতের সপ্তাহশ্রবণে যোগদান যা  সুত গোস্বামী কর্তৃক কথিত হয়েছে।

শ্রীমদ্ভাগবত ১/৩/৩৮:


স্বামী প্রভুপাদ অনুবাদ:

জে. এম. সান্যাল অনুবাদ:


===দ্বিতীয় স্কন্ধ===

দশটি অধ্যায় নিয়ে গঠিত  দ্বিতীয় স্কন্ধ [[কৃষ্ণ|কৃষ্ণকে]] আবাহন করে শুরু হয়। গঙ্গা নদীর তীরে শুকদেব গোস্বামী ও পরীক্ষিতের মধ্যকার কথোপকথনরূপে বিস্তৃত বর্ণনাসমেত দ্বিতীয় স্কন্ধটি শুরু হয় ( নৈমিষারণ্যে শৌনকের নেতৃত্বাধীন একদল ঋষির নিকট শুকদেব গোস্বামী বর্ণনা করেছিলেন )। পরীক্ষিতের দ্বারা যে বিষয়গুলি সম্পর্কে প্রশ্ন করা হয়েছে, সুত গোস্বামী সেই প্রসঙ্গের বর্ণনা করেছেন :

*কৃষ্ণের সর্বোত্তম, শাশ্বত ও বিশুদ্ধ প্রকৃতি বর্ণন।
* বিরাট রূপ, [[মহাবিষ্ণু|মহাবিষ্ণুর]] উদ্দেশ্যানুযায়ী [[অবতার]] গ্রহণ। 
* ব্রহ্মাণ্ডের  সৃষ্টি ও প্রলয়ের প্রক্রিয়া। 
* ঈশ্বর উপলব্ধি, [[ভক্তি যোগ]], ভক্তিমূলক কর্তব্য, ও একজন আধ্যাত্মিক [[গুরু|গুরুর]] প্রয়োজনীয়তা।
* [[বেদ|বৈদিক]] জ্ঞান, জড়া প্রকৃতির কার্যাবলী, কর্ম,মিথ্যা অহংকার ও  অজ্ঞতাজনিত দুঃখভোগ।
* সমাজের [[বর্ণ (হিন্দুধর্ম)|বর্ণ]] বিভাগ, সাধারণ ধর্মীয় অনুষঙ্গ, ও [[বিশ্বাস]] বনাম [[নাস্তিক্যবাদ]]।

শ্রীমদ্ভাগবত, ২/৫/৩৫:

স্বামী প্রভুপাদ অনুবাদ:

বিবেক দেবরায় অনুবাদঃ


===তৃতীয় স্কন্ধ===
তেত্রিশটি অধ্যায়সমন্বিত  তৃতীয় স্কন্ধে [[গঙ্গা|গঙ্গা নদীর তীরে]] [[শুক|শুকদেব গোস্বামী]] ও [[পরীক্ষিৎ|পরীক্ষিতের]]  কথোপকথন চলতে থাকে।কৃষ্ণের ভক্ত ও [[যম (দেবতা)|যমের]] [[শূদ্র]] অবতার [[বিদুর]]  এই স্কন্ধের প্রধান অধিবক্তা। [[কৌরব|কৌরবগণের]] [[পাণ্ডব]]দের প্রতি অবজ্ঞাপূর্ণ আচরণের উপদেশ দেওয়ায় রাজা [[ধৃতরাষ্ট্র]]  প্রাসাদ ত্যাগ করার পর, বিদুর তীর্থযাত্রায় চলে যান। সেখানে তিনি কৃষ্ণের অপর ভক্ত যেমন [[উদ্ধব]] ও ঋষি [[মৈত্রেয় (মহাভারত)|মৈত্রেয়ের]] সাথে দেখা করেন; তাদের সংলাপের মাধ্যমে তৃতীয় স্কন্ধ গঠিত হয়। শুকদেব গোস্বামী, উদ্ধব ও মৈত্রেয় দ্বারা কথিত বিষয়গুলির মধ্যে রয়েছে:
* কৃষ্ণের ধ্যান, লীলা, গুণ ও ধাম ([[বৈকুণ্ঠ]]) বর্ণন।
* বিরাট রূপের বর্ণনা।
*[[গর্ভোদকশায়ী বিষ্ণু]] থেকে [[ব্রহ্মা|ব্রহ্মার]] আবির্ভাব; [[বিষ্ণু|বিষ্ণুর]] প্রতি ব্রহ্মার প্রার্থনা, জীবসৃষ্টি ও [[বেদ|বেদের]] প্রকাশ।
*[[চতুষ্কুমার]] দ্বারা [[জয় ও বিজয়|জয়-বিজয়ের]] অভিশাপপ্রাপ্তি ;তাদের প্রথম অবতার [[হিরণ্যকশিপু]] ও [[হিরণ্যাক্ষ|হিরণ্যাক্ষের]] আবির্ভাব। 
* [[বরাহ]] অবতারের আবির্ভাব। পৃথিবীকে গর্ভ মহাসাগরের  থেকে উত্তোলন ও [[হিরণ্যাক্ষ|হিরণ্যাক্ষের]] বিনাশ।
* [[কপিল]] অবতারের আবির্ভাব;কৃষ্ণের প্রতি ভক্তিমূলক সেবার  ([[ভক্তি যোগ]]) বর্ণন।
* জড়া প্রকৃতির নীতি, সৃষ্টির বিভাগ ও সময়ের গণনা।

শ্রীমদ্ভাগবত, ৩/২৫/২৫:


স্বামী প্রভুপাদ অনুবাদ:

জে এম সান্যাল অনুবাদ:


===চতুর্থ স্কন্ধ===

একত্রিশটি অধ্যায় নিয়ে গঠিত   চতুর্থ স্কন্ধে [[শুক|শুকদেব গোস্বামী]], [[উদ্ধব]] ও [[মৈত্রেয় (মহাভারত)|মৈত্রেয়]] ঋষির কথোপকথন চলতে থাকে । স্কন্ধের  কথোপকথনে আরও কিছু ভাগ রয়েছে , যেমন ঋষি অবতার [[নারদ]] ও রাজা [[প্রচেতাগণ|প্রাচীনবর্হীর]] পরস্পর সংলাপ ( মৈত্রেয় [[বিদুর]]কে বলছেন)।বিশেষত [[মনু|স্বায়ম্ভুব মনুর]] কন্যার বংশধরদের বর্ণনা  দেওয়া হয়েছে:

* [[স্বয়ম্ভুব মনু]] ও [[ধ্রুব|ধ্রুবের]] বংশবর্ণন।
* [[প্রজাপতি দক্ষ|দক্ষ]] ও শিবের পারস্পরিক কলহ, [[সতী|সতীর]] আত্মত্যাগ,দক্ষযজ্ঞে শিবের আক্রমণ
* বালতাপস [[ধ্রুব|ধ্রুবের]] মুক্তি,  নারদের পরামর্শে [[বিষ্ণু]] সম্পর্কে জ্ঞানলাভ,  ধ্রুব ও [[যক্ষ|যক্ষের]] যুদ্ধ।
*পৃথিবীর প্রাচুর্য পুনরুদ্ধারোদ্দেশ্যে [[পৃথু]] অবতারের আবির্ভাবের পূর্বে [[ব্রাহ্মণ]] কর্তৃক কুশ দ্বারা অত্যাচারী রাজা বেণের বিনাশ। 
* রাজা পুরঞ্জনের  [[রূপক]] গল্প বর্ণন, রাজা মৃত্যুর সময় স্ত্রীচিন্তার হেতু নারীরূপে পুনর্জন্ম প্রাপ্ত হন।
*প্রচেতাগণের কার্য ও শিবের সাথে সাক্ষাৎ, নারদের নির্দেশনা  ও  মুক্তি।  
*[[কৃষ্ণ]], [[বৈষ্ণবধর্ম|বৈষ্ণব]] ভক্তির গুণাবলী, [[ভক্তি যোগ]], [[পরমাত্মা]] ও সংসার বর্ণন। 
<br/>শ্রীমদ্ভাগবত ৪/১৬/১৭:

স্বামী প্রভুপাদ অনুবাদ:

বিবেক দেব রায় অনুবাদঃ


=== পঞ্চম স্কন্ধ ===

ছাব্বিশটি অধ্যায় নিয়ে গঠিত  পঞ্চম স্কন্ধে [[গঙ্গা|গঙ্গার]] তীরে শুকবর্ণিত কথার উল্লেখযোগ্য অতিরিক্ত স্তর যেমন, [[ঋষভনাথ|ঋষভ]] অবতার ও তার পুত্রগণের কথাবার্তা , [[ভরত (দ্ব্যর্থতা নিরসন)|ভরত]] ও রাজা রাহুগনের কথোপকথন ইত্যাদি  বিষয় অন্তর্ভুক্ত:

*বহির্দৃষ্টিতে জুগুপ্সিতি  অবতার প্রথম [[তীর্থঙ্কর]] (জৈন ধর্মের আধ্যাত্মিক  শিক্ষক) [[ঋষভনাথ|ঋষভ]] এর জীবন ও শিক্ষা বর্ণন।
*ব্রহ্মার কাছে বৈদিক জ্ঞান পুনঃপ্রদানের উদ্দেশ্যে [[হয়গ্রীব|হয়গ্রীবের]] আবির্ভাব
*রাজা ভরত এর কার্যকলাপ, চরিত্র, শিক্ষা ও মুক্তি।
* রাজা প্রিয়ব্রতের ক্রিয়াকলাপ ও বংশধর। তার রথের চাকা সাতটি মহাসাগর ও দ্বীপ ( মহাদেশ) তৈরি করেছিল।
* ব্রহ্মাণ্ডের বর্ণন, [[সূর্য|সূর্যের]] গতির বর্ণন, গ্রহের কক্ষপথ বর্ণন ও স্বর্গীয় ও নরক গ্রহের অবস্থান বর্ণন।
* গঙ্গার প্রবাহ ও [[নারায়ণ|নারায়ণের]] [[বাসুদেব]] ([[কৃষ্ণ]], [[সংকর্ষণ]],[[প্রদ্যুম্ন]] ও অনিরূদ্ধরূপে সম্প্রসারণ।
* অনন্ত/ সঙ্কর্ষণ / [[শেষনাগ|শেষ]] / তামসীর মহিমা।

শ্রীমদ্ভাগবত, ৫/৫/১:


স্বামী প্রভুপাদ অনুবাদ:



জে এম সান্যাল অনুবাদ:


===ষষ্ঠ স্কন্ধ===

উনিশটি অধ্যায় দ্বারা গঠিত ষষ্ঠ স্কন্ধে  [[গঙ্গা| গঙ্গা তীরে]] শুক-পরীক্ষিতের সংলাপের একটি উল্লেখযোগ্য স্তর হল [[যম (দেবতা)|যম]] ও তার দূতদের মধ্যে (''যমদূত'' ) কথোপকথন। অসুরভক্ত [[বৃত্র|বৃত্রাসুর]] ও [[ইন্দ্র|ইন্দ্রের]] নেতৃত্বাধীন দেবতাদের বিরুদ্ধে  তার সৈন্যবাহিনীর যুদ্ধ তথা রাজা চিত্রকেতুর বৃত্তান্ত ইত্যাদি বিষয়গুলি রয়েছে:

*[[অজামিল|অজামিলের]] জীবন। অজামিল একজন [[ব্রাহ্মণ]] কামের বশবর্তী হয়ে মুক্তির সুযোগ হারিয়েছিল কিন্তু তার পুত্রকে [[নারায়ণ]] নামে ডাকায় মুক্তি পেয়েছিল। 
*ন্যায়বিচার, শাস্তি, জপ, বিষ্ণুদূত ও কৃষ্ণের প্রতি আত্মসমর্পণ ও ([[ভক্তি]]) সম্পর্কে  দূতদের প্রতি [[যম (দেবতা)|যমরাজের]] নির্দেশাবলী।
*[[নারদ]]-এর প্রতি [[প্রজাপতি দক্ষ|দক্ষের]] অভিশাপ ও [[প্রজাপতি দক্ষ|দক্ষ]] কন্যাগণের  বংশলতিকা বর্ণন।
*[[ইন্দ্র|ইন্দ্রের]]  [[বৃহস্পতি|বৃহস্পতির]] প্রতি অপরাধ, দেবতাদের সাথে যুদ্ধের জন্য [[বৃত্র|বৃত্রাসুরের]] আবির্ভাব, [[নারায়ণ|নারায়ণের]] প্রতি দেবতাদের প্রার্থনা ও [[বৃত্র|বৃত্রাসুরের]] মৃত্যু।
* রাজা চিত্রকেতুর কাহিনি, তার মৃত পুত্রের কথা, [[নারদ]] ও [[অঙ্গিরা (ঋষি)|অঙ্গিরার]] থেকে নির্দেশনা প্রাপ্তি, [[শেষনাগ|অনন্তদেবের]] সাথে সাক্ষাৎ ও [[পার্বতী|পার্বতীর]] কর্তৃক অভিশাপ প্রাপ্তি।
* ইন্দ্রকে বধের নিমিত্ত [[দিতি|দিতির]] ব্রত, ইন্দ্র তার ভ্রূণকে ৪৯ টুকরো করেন, কিন্তু [[বিষ্ণু]] তাকে রক্ষা করেন। ভক্তির মাধ্যমে দিতি শুদ্ধ হন।
* বিষ্ণু ও [[লক্ষ্মী|লক্ষ্মীর]] (সম্পদ ও সৌভাগ্যের দেবী) মাহাত্ম্যসংযুক্ত গর্ভাবস্থায় [[পুংসবন]] ব্রতের বর্ণন।

শ্রীমদ্ভাগবত ৬/৩/১৩:


স্বামী প্রভুপাদ অনুবাদ:

বিবেক দেবরায় অনুবাদঃ


=== সপ্তম স্কন্ধ ===

পনেরোটি অধ্যায়প্রযুক্ত  সপ্তম স্কন্ধ [[শুক|শুকদেব গোস্বামী]] ও পরীক্ষিতের [[গঙ্গা| গঙ্গা নদীর]] তীরে কথিত ভাগবতের সপ্তম ভাগ। সংলাপের উল্লেখযোগ্য বিশিষ্ট স্তর হল [[নারদ]] ও [[যুধিষ্ঠির]]-এর  [[প্রহ্লাদ]], দৈত্যরাজ [[হিরণ্যকশিপু|হিরণ্যকশিপুর]] ([[হিরণ্যাক্ষ|হিরণ্যক্ষের ভাই)]] চরিত্র বর্ণনা ;  [[জয় ও বিজয়|জয় -বিজয়]] এর প্রথম দৈত্য অবতার থেকে প্রহ্লাদকে  [[বিষ্ণু]] কর্তৃক  সুরক্ষা করা ইত্যাদি বিষয় এই স্কন্ধের অন্তর্গত:

* দৈত্যরাজ [[হিরণ্যকশিপু|হিরণ্যকশিপুর]] [[বিষ্ণু]]কে ধ্বংস করার উদ্দেশ্যে তপস্যা করে অজেয় হয়ে ওঠে ও সমগ্র বিশ্বজগতকে জয় করে।
* ভক্ত [[প্রহ্লাদ|প্রহ্লাদের]]([[হিরণ্যকশিপু|হিরণ্যকশিপুর]] পুত্র) প্রতি অত্যাচার, কৃষ্ণের দ্বারা মৃত্যু থেকে রক্ষা করা।
* [[হিরণ্যকশিপু]] বধকল্পে [[নৃসিংহ]] অবতার ধারণ।
* [[বর্ণ (হিন্দুধর্ম)|চতুর্বর্ণ]] তথা সুষ্টু সমাজব্যবস্থার বর্ণন।
* সদ্ মানুষের গুণাবলি, আদর্শ পারিবারিক জীবন ও আদর্শ ব্যক্তি হওয়ার নির্দেশনা বর্ণন।
* পরম সত্যরূপে আবির্ভূত - [[কৃষ্ণ]] - সকলের কর্তা ও নিয়ন্ত্রক।
* [[নারদ]] এর পূর্ববর্তী অবতার, ও  একজন সাধারণ মানুষের মতো কৃষ্ণের [[পাণ্ডব]]দের সাথে বসবাস।

শ্রীমদ্ভাগবত, ৭/৪/৯ :

স্বামী প্রভুপাদ অনুবাদ:

জে. এম.  সান্যাল অনুবাদ:

===অষ্টম স্কন্ধ===


চব্বিশটি অধ্যায় দ্বারা গঠিত  অষ্টম স্কন্ধে গঙ্গা নদীর তীরে [[শুক|শুকদেব গোস্বামী]] ও পরীক্ষিতের মধ্যে কথোপকথন চলতে থাকে । দৈত্যরাজ [[হিরণ্যকশিপু]] প্রসঙ্গে [[বামন]] অবতার ও  [[মহাবলী (দৈত্য রাজা)|বলির]] মাঝে সংলাপের একটি অতিরিক্ত স্তর । এখানে অন্তর্ভুক্ত বিষয়ের মধ্যে রয়েছে:

*চতুসংখ্যক [[মনু]] ও ([[স্বয়ম্ভুব মনু|স্বায়ম্ভুব]], স্বারোচিষ, উত্তম ও তামস) তাদের শাসনকালের বর্ণনা , ভবিষ্যৎ মনুগণের বর্ণন।
*আত্মসমর্পণমূলক স্তবের পর [[গরুড়]] বাহনে চড়ে [[বিষ্ণু]] কুমির থেকে গজেন্দ্র নামক হস্তীকে উদ্ধার করেছিলেন।
*[[দেব (হিন্দুধর্ম)|দেবতা]] ও [[অসুর|অসুরদের]] যুদ্ধ , বিষ্ণুর মধ্যস্থতায় যুদ্ধবিরতি , উভয় পক্ষের দ্বারা [[ক্ষীর সাগর|সমুদ্র]] মন্থন।
*[[ক্ষীর সাগর|ক্ষীরোদ সমুদ্র]] মন্থন সময়ে [[কূর্ম]] , ধন্বন্তরী , [[মোহিনী]],  অজিত অবতার ও [[লক্ষ্মী|লক্ষ্মীর]] আবির্ভাব।
*শিবকে বিমোহনের উদ্দেশ্যে  মোহিনীর দ্বিতীয় আবির্ভাব।
*[[ইন্দ্র]] দ্বারা অসুরদের বিনাশ।
*বামন অবতারের আবির্ভাব; তিন পদে রাজা বলির নিকট হতে ত্রিলোক পুনরুদ্ধার ও বলির তাঁর চরণে আত্মসমর্পণ
*(তৃতীয় স্কন্ধে বর্ণিত হিরণ্যাক্ষের অবস্থানকালে ) ভক্ত রাজা সত্যব্রতকে প্রলয় থেকে উদ্ধারকল্পে [[মৎস্য]] অবতারের আবির্ভাব।

শ্রী.ভা ৮/৫/৩০ :



স্বামী প্রভুপাদ অনুবাদ:



বিবেক দেবরায় অনুবাদ:



অষ্টম স্কন্ধের  সপ্তম অধ্যায়ে উল্লেখ করা হয়েছে  শিব বিষ্ণু থেকে পৃথক নন । তিনি ব্রহ্মাণ্ডের  শাসক ও সমস্ত জীবের প্রভু

মতিলাল বেনারসিদাস প্রকাশনা:





=== নবম স্কন্ধ ===

এই স্কন্ধে চব্বিশটি অধ্যায় রয়েছে।  শুক-পরীক্ষিৎ সংবাদরূপে সূর্য ও চন্দ্র বংশের রাজাদের বর্ণন স্কন্ধের প্রধান অভিপ্রায়। নিম্নোক্ত বিষয়সমূহ এর অন্তর্ভুক্ত:

*[[রাম]] অবতার বর্ণন। রামচন্দ্র রাক্ষসরাজ [[রাবণ]] কে বিনাশ করেন। (রাবণ ও [[কুম্ভকর্ণ]] ছিলেন [[জয় ও বিজয়|জয় ও বিজয়ের]] দ্বিতীয় অবতার)
* দুর্নীতিগ্রস্ত, ভগবদ্ভক্তিহীন ([[ক্ষত্রিয়]]) শাসক শ্রেণী বধের  উদ্দশ্যে [[পরশুরাম]] অবতারের আবির্ভাব।
*বংশবর্ণন ; কামানুভুতির বশবর্তী হয়ে সৌভরি মুনির পতন, পুনরায় তপস্যা করে মুক্তি।
*রাজা [[যযাতি|যযাতির]] কথা, বার্ধক্য ভোগের অভিশাপ প্রাপ্তি; [[যদু|পুত্র]]কে অভিশাপ প্রদানের পর, তিনি ইন্দ্রিয়পরায়ণতার অসারতা অনুভব করেন ও মুক্তি লাভ করেছিলেন।
*[[পুরুর্বস|পুরুরবার]] কথা, [[অপ্সরা]] [[উর্বশী]] কর্তৃক প্রতারিত হওয়া, উর্বশীকে পাওয়ার উদ্দেশ্যে তিনি অগ্নিপাত্রে আহুতি প্রদান করেন।
* [[মনু|স্বায়ম্ভুব মনু]], রাজা [[মান্ধাত্র|মান্ধাতা]], [[অংশুমান]], [[যযাতি]], [[ভরত (দ্ব্যর্থতা নিরসন)|ভরত]]  পুত্রগণের বংশতালিকা। 
* [[কৃষ্ণ|কৃষ্ণের]] বংশতালিকা, তাঁর আবির্ভাব  ও লীলার সংক্ষিপ্ত বিবরণ।

শ্রীমদ্ভাগবত ৯/২৪/৫৯ :

স্বামী প্রভুপাদ অনুবাদ:


বিবেক দেবরায় অনুবাদ :


=== দশম স্কন্ধ ===
দশম স্কন্ধে নব্বইটি অধ্যায় বিদ্যমান, যেখানে [[গঙ্গা]] তীরে [[শুক|শুকদেব গোস্বামী]] -[[পরীক্ষিৎ]] মহারাজ সংবাদরূপে কৃষ্ণলীলা বর্ণিত হয়েছে।
 
অত্র স্কন্ধে কৃষ্ণের প্রকটকাল ও লীলা সম্বন্ধীয় বিষয়গুলির মধ্যে রয়েছে  :

* কৃষ্ণের পিতামাতা [[বসুদেব]]-[[দেবকী]] কে কারারুদ্ধ করা,কৃষ্ণের ভ্রাতাগণের নিধনপ্রাপ্ত হওয়া ও রাজা [[কংস]] কর্তৃক শিশু কৃষ্ণকে বধের  প্রচেষ্টা।
*[[নন্দ ঘোষ|নন্দ]] [[যশোদা]] কর্তৃক [[কৃষ্ণ]]-[[বলরাম|বলরামের]] প্রতিপালন ; বালক-কৃষ্ণের মুখে যশোদার বিশ্বরূপ দর্শন। 
* শিশুগণ ও বালক কৃষ্ণকে কংস কর্তৃক বিভিন্ন অসুর ([[পূতনা]], তৃণাবর্ত, অঘাসুর, প্রলম্বাসুর, কেশি ইত্যাদি) প্রেরণপূর্বক হত্যার প্রয়াস।
* [[কালীয়|কালীয়ের]] শাস্তি, দাবাগ্নি পান, [[গোবর্ধন |গোবর্ধন পর্বত]] উত্তোলন, গোপীগণের বস্ত্রহরণ ও [[রাস (ধর্মতত্ত্ব)|রাস নৃত্য]]।
* দশম স্কন্ধে রাস লীলা অত্যন্ত পুঙ্খানুপুঙ্খভাবে বর্ণনা করা হয়েছে।।

*অসংখ্য অসুর শত্রুদের( [[কংস]], [[জরাসন্ধ]], [[কালযবন]], [[নরকাসুর]], [[পৌণ্ড্রক|পৌন্ড্রক বাসুদেব]] ইত্যাদি ) বধনান্তর ভূ-ভার হরণ।
* ষোল হাজারেরও অধিক রমণীর সহিত বিবাহ , [[দ্বারকা]] প্রতিষ্ঠা, [[স্যমন্তক মণি]] উদ্ধার, কৃষ্ণ কর্তৃক [[নারদ|নারদের]] পাদ প্রক্ষালন।
* [[বাণাসুর]] ও শিবের পরাজয়, প্রাত্যহিক ক্রিয়াকর্ম, [[সুদামা|সুদামার]] কৃপাপ্রাপ্তি, তাঁর ভক্তগণের প্রতি কৃপা, বৃকাসুর থেকে [[শিব]]কে রক্ষা ও কৃষ্ণলীলার সারকথন।

শ্রীমদ্ভাগবত ১০/৯০/৫০ :


স্বামী প্রভুপাদের ''শিষ্যগণকৃত'' অনুবাদ:

জে. এম সান্যাল অনুবাদ:

==== পরিশীলন ====
দশম স্কন্ধটি প্রায় চার হাজার শ্লোকসংবলিত  বৃহত্তম স্কন্ধ যা ভাগবতের সবচেয়ে জনপ্রিয় ও অধিক চর্চিত অংশ। শ্রীমদ্ভাগবতের অন্যান্য স্কন্ধের চেয়ে দশম স্কন্ধটি প্রায়শই পৃথকভাবে বা ভাষ্যসহ প্রকাশিত হয়েছে । [[অভয়চরণারবিন্দ ভক্তিবেদান্ত স্বামী প্রভুপাদ]] বলেছেন, এই স্কন্ধটি অপর স্কন্ধের থেকে ভিন্ন। দশম স্কন্ধটি অধ্যয়নের পূর্বে এর পূর্ববর্তী নয়টি স্কন্ধ পাঠের বিষয়ে সতর্ক হওয়া উচিত:


===একাদশ স্কন্ধ===

একত্রিশটি অধ্যায়সম্বলিত 
একাদশ স্কন্ধে  [[শুক|শুকদেব]]- [[পরীক্ষিৎ]] সংবাদরূপে বিধিধ আধ্যাত্মিক তত্ত্বকথার উল্লেখ রয়েছে । শুক-পরীক্ষিৎ কথোপকথনে উল্লেখযোগ্য সংযুক্তি হলো [[নারদ]]- [[বাসুদেব]] সংবাদ ও [[কৃষ্ণ]] - [[উদ্ধব]] সংবাদ  (পালাক্রমে, হংস অবতার ও [[ব্রহ্মা|ব্রহ্মার]] পরস্পর কথোপকথন। এই স্কন্ধের অন্তর্ভুক্ত বিষয়াবলী হচ্ছে:

* পৃথিবীর ভার হ্রাসের উদ্দেশ্যে [[যদু|যদু রাজবংশের]] প্রতি ঋষিদের অভিশাপ ও  পারস্পরিক কলহে নেশাগ্রস্ত যাদবগণের বিনাশ। 
* [[ব্রহ্মা|ব্রহ্মার]] পুত্রদের প্রশ্নের উত্তর প্রদানের লক্ষ্যে হংস অবতারের আবির্ভাব।
* [[কৃষ্ণ]][[ভক্তি]] সম্বন্ধে [[নারদ]]-[[বাসুদেব]] সংবাদে  নিমির প্রতি 'নব যোগেন্দ্রের' উপদেশ বর্ণন।
* [[দ্বারকা|দ্বারকায়]] উদ্ধবের প্রতি কৃষ্ণের চূড়ান্ত শিক্ষাপ্রদান (কথাপ্রসঙ্গে একজন যুবক [[ব্রাহ্মণ]] [[অবধূত]] দত্তাত্রেয় রাজা [[যদু]]কে তার চব্বিশজন গুরুর বর্ণনা করছেন)
* শিকারী জরার দ্বারা পায়ে বাণ বিদ্ধ  হয়ে কৃষ্ণের অন্তর্ধান।
* দ্বারকায় প্লাবন ও ধ্বংস।

<br/> শ্রীমদ্ভাগবত, ১১/৭/৩৩-৩৫ :


স্বামী প্রভুপাদের ''শিষ্যগণকৃত'' অনুবাদ:


স্বামী অম্বিকানন্দ সরস্বতী অনুবাদ:

==== উদ্ধব বা হংস গীতা ====
একাদশ স্কন্ধের প্রধান আলোচ্য বিষয় 'উদ্ধব গীতা' বা '[[হংস গীতা]]'। এখানে কৃষ্ণ সখা ও ভক্ত  [[উদ্ধব]] কে তার অন্তিম শিক্ষা প্রদান করেছেন। দশম স্কন্ধ ও [[ভগবদ্গীতা|ভগবদ্‌গীতার]] মতোই এটিও পৃথকভাবে অনুবাদ ও প্রকাশিত হয়েছে।'হংস' অর্থ 'হাঁস' বা 'আত্মা বা পরমাত্মা'।  হংস শব্দের একাধিক অর্থ রয়েছে । যেমন:

*সৃষ্টির প্রারম্ভে [[যুগ|সত্যযুগে]] মানুষের একটিমাত্র বর্ণ ছিল, যাকে হংস বলা হতো। 
* [[ব্রহ্মা|ব্রহ্মার]] বাহন হংস।
* [[কৃষ্ণ|কৃষ্ণের]] দশম [[অবতার]] হংস (রাজ হংস)  [[ব্রহ্মা|ব্রহ্মাকে]] বেদের শিক্ষা প্রদান করেছিলেন।

===দ্বাদশ স্কন্ধ===


ভাগবতের সর্বশেষ দ্বাদশ স্কন্ধে তেরোটি অধ্যায় আছে।  [[গঙ্গা|গঙ্গা নদীর]] তীরে শুকদেব গোস্বামী ও পরীক্ষিৎ মহারাজের সংবাদরূপ কথোপকথন বর্ণনা করে সূত গোস্বামী শৌনকাদি ঋষিগণকে [[কলি যুগ|কলিযুগের]] ভবিষ্যদ্বাণী  বলেছেন। স্কন্ধের অন্তর্ভুক্ত বিষয়গুলি হলো:

* মিথ্যাবাদী ও লুণ্ঠনকারী  রাজন্যবর্গের অধঃপতন, কলি যুগের লক্ষণ ( রাজপুরুষের ঘৃণ্য চরিত্র,রাজনৈতিক চক্রান্ত,[[নাস্তিক্যবাদ]] ইত্যাদি)
* বিশ্বের ভবিষ্যৎ রাজাদের বংশবর্ণন ও তাদের পতনের কথা।
* পরীক্ষিতের প্রতি শুকদেব গোস্বামীর অন্তিম উপদেশ; ঋষিপুত্রের অভিশাপের কারণে ( [[তক্ষক]] নাগের দংশনে) মৃত্যু।
* ঋষি [[মার্কণ্ডেয়|মার্কণ্ডেয়ের]] [[নর-নারায়ণ|নরনারায়ণ]] স্তব, [[ইন্দ্র]] কর্তৃক প্রেরিত [[কামদেব]] কে তপস্যা ভঙ্গের লক্ষ্যে প্রেরণ ও [[শিব]]-[[পার্বতী|উমা]] কর্তৃক মাহাত্ম্য কীর্তন।
* মহাপ্রলয়ের চারটি বিভাগ।
* কলিযুগের অন্তে অশুভ ব্যক্তিগণের বিনাশের লক্ষ্যে [[কল্কি]] অবতারের আবির্ভাব।
* গৌণ ও মুখ্য [[পুরাণ]] তথা আঠারোটি প্রধান পুরাণের বর্ণন।
*[[বিষ্ণু|মহাপুরুষ]] এর বর্ণন।
*শ্রীমদ্ভাগবতের সারাংশ ও মাহাত্ম্য।



==গুরুত্ব==


===দার্শনিক গুরুত্ব===
টি.এস রুকমনির মতে, ভাগবতে [[ভক্তি যোগ|ভক্তিযোগ]], [[দ্বৈত বেদান্ত]], [[সাংখ্য]], [[যোগ]], [[বেদান্ত]] ও [[অদ্বৈত বেদান্ত|অদ্বৈত বেদান্তের]] মতো বিষয়সমূহ অন্তর্ভুক্ত রয়েছে।
====সাংখ্য====


[[সুরেন্দ্রনাথ দাশগুপ্ত]] ভাগবতে [[কপিল]] প্রণীত সেশ্বর [[সাংখ্য]] দর্শনকে ভাগবতের প্রধান দর্শন বলে বর্ণনা করেছেন । 


শেরিডান উল্লেখ করেছেন, তৃতীয় স্কন্ধে কপিলকে তার মাতা দেবহুতির প্রতি আত্মোপলব্ধি ও মোক্ষজ্ঞান উপদেশ দেওয়ার লক্ষ্যে [[প্রজাপতি]] [[কর্দম|কর্দমের]] পুত্ররূপে জন্মগ্রহণকারী [[বিষ্ণু|বিষ্ণুর]] [[অবতার]] বলে বর্ণনা করা হয়েছে; একাদশ স্কন্ধে, [[কৃষ্ণ]] [[উদ্ধব|উদ্ধবকে]] সাংখ্য উপদেশ প্রদান করেন। কৃষ্ণ সাংখ্যযোগ ব্যাখ্যা করে বলেছেন, সাংখ্যের প্রধান লক্ষ্য স্বয়ং কৃষ্ণ।

শেরিডান আরও বলেছেন,  ভাগবতের সাংখ্যে প্রকারান্তরে ভক্তিযোগকেই অবলম্বন করার উপদেশ দেওয়া হয়েছে। দাশগুপ্তের মতে , ভাগবতের সাংখ্য অন্যান্য শাস্ত্রীয় সাংখ্য গ্রন্থ থেকে কিছুটা ভিন্ন।
====অদ্বৈত====


কুমার দাস ও শেরিডান বলেছেন, ভাগবত প্রায়শই স্বতন্ত্রভাবে শঙ্করের [[অদ্বৈতবাদ|অদ্বৈত দর্শন]] সম্পর্কে আলোচনা করে ।  রুক্মনি বলেছেন, অদ্বৈত মতে [[মোক্ষ|মোক্ষের]] ধারণাটিকে একত্ব ও সাযুজ্য (অভিনিবেশ,অন্তরঙ্গ মিলন) বলে ব্যাখ্যা করা হয়েছে  যেখানে ব্যক্তি ব্রহ্মে (স্বয়ং পরমাত্মা বা জীবের চূড়ান্ত লক্ষ্য ) সম্পূর্ণরূপে লীন হয়ে যান । রুকমনি বলেন, 'ব্রহ্মের নিকট স্বতন্ত্র আত্মার প্রত্যাবর্তন ও ব্রহ্মের সাথে মিলন নিঃসন্দেহে অদ্বৈতত্ত্বের পরিচায়ক। শেরিডানের মতে, ভাগবত পুরাণেও [[আদি শঙ্কর|আদি শঙ্করের]] অদ্বৈতমতের সাদৃশ্য দেখা যায় ।  উদাহরণস্বরূপ:



পণ্ডিতরা উক্ত শ্লোককে [[উপনিষদ|ঔপনিষদিক]] অদ্বৈতবাদ ভিত্তিক দর্শন ও "অদ্বৈত ঈশ্বরবাদের"   সমর্থক বলে অভিহিত করেন। 

ব্রায়ান্ট বলেছেন,  ভাগবত পুরাণের অদ্বৈতবাদ অবশ্যই বেদান্ত ভিত্তির উপর গঠিত , তবে আদি শঙ্করের অদ্বৈতবাদের মতো নয় ।  ব্রায়ান্টের মতে, ভাগবত বলে যে, জগতের স্থুল ও সূক্ষ্ম উপাদান উভয়ই এক ও অদ্বিতীয় ব্রহ্মের প্রকাশ  যেমন তাপ ও কিরণ সূর্যের "প্রকৃত কিন্তু ভিন্ন" প্রকাশ। 
  ব্রায়ান্ট উল্লেখ করেছেন,  ভাগবতের দশম স্কন্ধে বর্ণিত কৃষ্ণের রূপকে  অদ্বৈতবাদী মঠ ও বিদ্যাপীঠের ন্যায় "নির্বিশেষ ব্রহ্মের মায়াকল্পিত দেহ" বলে উল্লেখ করে না। ব্রহ্মকে চূড়ান্তভাবে নিরাকার বলার পরিবর্তে, দশম স্কন্ধ ব্রহ্মকে "শাশ্বত আদি পুরুষ" বলে উল্লেখ করে।

=== বৈষ্ণবধর্ম ===


==== গৌড়ীয় বৈষ্ণবধর্ম ====

ভাগবত পুরাণ বাংলায় [[বৈষ্ণবধর্ম|কৃষ্ণ-ভক্তি]] ([[গৌড়ীয় বৈষ্ণবধর্ম]]) [[চৈতন্য মহাপ্রভু|শ্রী চৈতন্য]] (১৪৮৬-১৫৩৪) আন্দোলনের উত্থানে গুরুত্বপূর্ণ ভূমিকা পালন করেছিল। 

শাস্ত্রীয় বিশ্বাস অনুসারে, চৈতন্য মহাপ্রভু হলেন [[কৃষ্ণ|কৃষ্ণের]] অবতার যা নিম্নলিখিত শ্লোকে পাওয়া যায় ([[অভয়চরণারবিন্দ ভক্তিবেদান্ত স্বামী প্রভুপাদ|স্বামী প্রভুপাদের]]  ''শিষ্যগণকৃত'' অনুবাদ):



চৈতন্যদেবকে সাধারণত '[[গৌরাঙ্গ]]' বলা হয়। কারণ তার গাত্র ছিলে স্বর্ণবর্ণের ।তিনি [[হরে কৃষ্ণ (মন্ত্র)|হরে কৃষ্ণ মহামন্ত্রকে]] জনপ্রিয় করে তোলেন। ভাগবতে  অন্যান্য [[অবতার]] যেমন, [[কল্কি|কল্কির]] ন্যায় স্পষ্টভাবে তার নাম বলা হয়নি([[অভয়চরণারবিন্দ ভক্তিবেদান্ত স্বামী প্রভুপাদ|স্বামী প্রভুপাদকৃত]] অনুবাদ):


[[কলি যুগ|কলিযুগে]] কৃষ্ণের অবতার সম্পর্কে এই শ্লোকের মূল শব্দটি হল **'ছন্ন**',অর্থাৎ 'লুকানো', 'গোপন', বা 'ছদ্মবেশী'।  গৌড়ীয় বৈষ্ণবধর্মে, চৈতন্যকে [[কৃষ্ণ|কৃষ্ণের]] প্রচ্ছন্ন অবতার বলে বিশ্বাস করা হয় যিনি কলিযুগে ( মিথ্যা ও কপটতার যুগ) আবির্ভূত হয়েছিলেন। তিনি কৃষ্ণের ভক্তরূপে আচরণ করে কৃষ্ণভাবনা অর্জনের সবচেয়ে সরল উপায় প্রদর্শন করে গিয়েছেন ৷ 
আধুনিক গৌড়ীয় আন্দোলন [[গৌড়ীয় মঠ]] ১৯২০ সালে [[ভক্তিসিদ্ধান্ত সরস্বতী]] দ্বারা প্রতিষ্ঠিত হয়। এছাড়া অন্যান্য ভক্তিসিদ্ধান্ত সরস্বতীর শিষ্যগণের দ্বারাও বিভিন্ন বৈষ্ণব সংগঠন প্রতিষ্ঠিত হয়েছে । উদাহরণস্বরূপ, আন্তর্জাতিক কৃষ্ণ ভাবনামৃত সংঘ  [[অভয়চরণারবিন্দ ভক্তিবেদান্ত স্বামী প্রভুপাদ|এ.সি. ভক্তিবেদান্ত প্রভুপাদ]] ১৯৬৬ সালে প্রতিষ্ঠা করেন।  শ্রীচৈতন্য সারস্বত মঠ [[ভক্তি রক্ষক শ্রীধর দেব গোস্বামী|ভক্তি রক্ষক শ্রীধর]]  ১৯৪১ সালে প্রতিষ্ঠা করেন। তাদের শিষ্যগণ পরম্পরানুক্রমে সরাসরি চৈতন্য মহাপ্রভুর নিকট থেকে  আসেন বলে বিশ্বাস করা হয়। 
====বিবিধ গুরুত্ব====
''ভাগবত পুরাণ'' সর্বাধিক পরিচিত । ভারতীয় ধর্মীয় সাহিত্যে ''ভাগবত পুরাণ'' একটি বিশিষ্ট স্থান অধিকার করে রয়েছে। কারণ, ভক্তিবাদের উপর এই পুরাণ বিশেষ গুরুত্ব দেয়। ''ভগবদ্গীতা''র তাত্ত্বিক ভক্তির তুলনায় ''ভাগবত পুরাণে''র ভক্তি অনেক বেশি ব্যবহারিক। ধর্মের সংজ্ঞা এই পুরাণে পুনরালোচিত হয়েছে এবং ঈশ্বরকে মানবরূপী বলে তার সেই স্বরূপের উপর অধিক গুরুত্ব আরোপ করা হয়েছে। ভারতীয় উপমহাদেশে প্রচলিত কৃষ্ণের ছেলেবেলার নানান জনপ্রিয় কাহিনির উৎস এই পুরাণ। ''ভাগবত পুরাণ'' নিজেকে [[বেদান্ত|বেদান্তের]] সার বলে ঘোষণা করে থাকে:
<blockquote>"শ্রীমদ্ভাগবতম্‌ হল বেদান্ত সাহিত্যের যথার্থ সারমর্ম। যিনি এই গ্রন্থের রসামৃত পান করেন, তিনি অন্য কিছু কামনা করেন না।" (১২.১৩.১৫)</blockquote>

[[বৈষ্ণব|বৈষ্ণবরা]] ''[[বিষ্ণু পুরাণ]]'' ও ''[[ভগবদ্গীতা]]''কে বিষ্ণুভক্তি-সংক্রান্ত বিষয়ে প্রধান শাস্ত্রীয় উৎস মনে করেন। ''ভাগবত পুরাণে''র একটি বহু-উদ্ধৃত শ্লোক উদ্ধৃত করে কৃষ্ণ-উপাসক বৈষ্ণবরা কৃষ্ণকে "[[স্বয়ং ভগবান]]" বা সাক্ষাৎ ঈশ্বর হিসেবে দাবি করে থাকেন: "এঁরা [অন্যান্য অবতারগণ] অংশ, বা কলা, অংশাবতার, কিন্তু "কৃষ্ণস্তু ভগবান স্বয়ম্‌", কৃষ্ণ নিজেই ভগবান"।(১.৩.২৮). কিন্তু কোনো কোনো বৈদিক পণ্ডিত বলে থাকেন, কৃষ্ণকে স্বয়ং ভগবান বলার কারণ, তিনি মহাবিষ্ণুর পূর্ণাবতার। বিষ্ণুপুরাণেও কৃষ্ণকে বিষ্ণুর অবতার বলা হয়েছে। রাম প্রভৃতি বিষ্ণুর অন্যান্য অবতারগণকেও "ভগবান" বলা হয়ে থাকে।

শিশির কুমার দাস বলেছেন, ভাগবতে পার্থিব ফলপ্রসূ পরিণাম,  অনাসক্তি দর্শন,  বা স্বর্গসুখের পরিবর্তে কৃষ্ণের প্রতি অপ্রাকৃত প্রেমময় ভক্তি বা ব্যবহারিক ভক্তিযোগকে ব্যক্তির চূড়ান্ত মঙ্গলের উপায়রূপে প্রতিপালন করার লক্ষ্যে এক অনুপম ও বিশেষ উপদেশ দেওয়া হয়েছে। ভক্তিযোগ অনুশীলন তথা  বিষ্ণুর কৃষ্ণাবতারের প্রতি ভক্তিযোগ সাধন ও সেই ভক্তিকে ক্রমে গভীরতর করে তোলার কথা  ভাগবতে উল্লেখিত হয়েছে। সুতীব্র ব্যক্তিগত আবেগপূর্ণ ভক্তির উপর জোর দেওয়ায় ভাগবত বিশেষ জনপ্রিয় হয়েছে।

====ভক্তি====

কাটলার বলেছেন, ভাগবত [[ভক্তি|ভক্তিশাস্ত্রের]] সবচেয়ে গুরুত্বপূর্ণ গ্রন্থ। ভাগবতে [[ভগবদ্গীতা]] থেকে উদ্ভুত সম্পূর্ণ উন্নত বিকশিত শিক্ষা উপস্থাপন করা হয়েছে ।  ব্রায়ান্ট বলেছেন,  শাস্ত্রীয় যোগপ্রণালী অনুসরণের দ্বারা মন ও ইন্দ্রিয়কে নিয়ন্ত্রণ করা যায়। অপরদিকে, ভাগবত ভক্তিযোগের দ্বারা মনকে কৃষ্ণের চিন্তায় তল্লীন থাকতে উপদেশ দেয় । 

ম্যাটচেট বলেছেন,  বিভিন্ন নীতিশিক্ষামূলক দার্শনিক অনুচ্ছেদের পাশাপাশি ভাগবতে [[মোক্ষ|মুক্তি]] (বা মোক্ষের) পথে চালিত করার লক্ষ্যে মনকে অনুপ্রেরণা প্রদানকারী ক্রিয়াসমূহের কথা বর্ণিত হয়েছে। ভাগবত [[পুরাণ|পুরাণে]] প্রদত্ত অনুপ্রেরণামূলক গল্পগুলি শ্রবণ, তদনুযায়ী নিজ জীবনে আচরণ করার পাশাপাশি অপরজনদের [[কৃষ্ণ]]ভক্তি উপদেশ দেওয়ার কথা বলা হয়েছে।   ম্যাটচেট আরও বলেন, ভক্তির কথা পুরাণে বর্ণিত হয়েছে।  অদম্য আবেগপূর্ণ ভক্তির দ্বারা,  আদর্শ জীবন গঠন করে  মুক্তভাবে তা অনুশীলন করাই ভাগবতের বর্ণিত বিষয়। 


১৫শ-১৬শ শতকে [[অসম|অসমে]] একেশ্বরবাদী [[একশরণ ধর্ম|একশরণ ধর্মের]] প্রবর্তক [[শঙ্করদেব]] ''ভাগবত পুরাণে''র একটি [[অসমীয়া ভাষা|অসমীয়া]] অনুবাদ ([[শঙ্করদেবের ভাগবত]]) রচনা করেন। [[শঙ্করদেব]] ও [[মাধবদেব]] বলেছিলেন, তাদের ধর্মতাত্ত্বিক অবস্থানের মূল হলো ''ভাগবত পুরাণ''। শঙ্করদেবের দশম স্কন্ধের অনুবাদ ''দশম'' বিশেষ জনপ্রিয়।

===হিন্দু উৎসব===
ভাগবত পুরাণের কিংবদন্তী কাহিনীগুলি [[দোল]] ও [[দীপাবলি|দীপাবলির]] ন্যায় বার্ষিক উৎসবগুলিতে বৈষ্ণবধর্মে  প্রজন্ম থেকে  প্রজন্মান্তরে কথিত  হয়ে আসছে । 

[[আন্তর্জাতিক কৃষ্ণভাবনামৃত সংঘ]] (ইস্‌কন) ভারতে ও সারা বিশ্বে ভাদ্র মাসের পূর্ণিমা (ভাদ্র পূর্ণিমা) তিথিতে শ্রীমদ্ভাগবতমের সেট বিতরণ করে দ্বাদশ স্কন্ধ, অধ্যায় তেরো, তেরোতম  শ্লোকের প্রতিশ্রুতি উদযাপন করে।  স্বামী প্রভুপাদের শিষ্যগণকৃত অনুবাদ:



==লক্ষ্য==
''ভাগবত পুরাণে'' হিন্দুধর্মের সকল ধর্মগ্রন্থ সহ ''ভাগবত পুরাণে''র লক্ষ্য বর্ণিত হয়েছে। এই পুরাণে বলা হয়েছে, পরমাত্মার সাথে জীবাত্মার প্রকৃত সম্পর্কের রহস্য ''ভাগবত পুরাণে''ই নিহিত আছে। 
<blockquote>
আদিমধ্যাবসানেষু বৈরাগ্যাখ্যানসংযুতম্ ।হরিলীলাকথাব্রাতামৃতানন্দিতসৎসুরম্।। 
সর্ববেদান্তসারং যদ ব্ৰহ্মাত্মৈকত্বলক্ষণম্ ৷
বস্ত্বদ্বিতীয়ং তন্নিষ্ঠং কৈবল্যৈকপ্রয়োজনম্।। ″(''ভাগবত পুরাণ'', দ্বাদশ স্কন্ধ, ত্রয়োদশ অধ্যায়,একাদশ ও দ্বাদশ শ্লোক।)

″শুরু থেকে শেষ পর্যন্ত শ্রীমদ্ভাগবত সেই সমস্ত বর্ণনায় পরিপূর্ণ যা মানুষকে জড় জীবনে বৈরাগ্য লাভে উৎসাহিত করে এবং সেখানে বর্ণিত ভগবান শ্রীহরির অমৃতময় দিব্য লীলাসমূহ সাধু ভক্ত এবং দেবতাদের দিব্য আনন্দ দান করে।এই শ্রীমদ্ভাগবত হচ্ছে [[বেদান্ত]] দর্শনের সারাতিসার, কেননা এর আলোচ্য বিষয় হচ্ছে পরম সত্য যা একই সঙ্গে চিন্ময় [[আত্মা]] থেকে অভিন্ন, পরম বাস্তব এবং অদ্বিতীয়। এই গ্রন্থের লক্ষ্য হচ্ছে সেই পরম সত্যের প্রতি কেবলা ভক্তিমূলক সেবা লাভ করা" 

</blockquote>
জনৈক সম্পাদকের অনুবাদ:

==ভাষ্য ও অনুবাদ==

=== ভাষ্য ===
ভাগবত পুরাণ ভারতীয় সাহিত্যকর্মে সবার্ধিক ভাষ্যসমৃদ্ধ গ্রন্থগুলির মধ্যে অন্যতম। সংস্কৃতে একটি প্রবাদ আছে - বিদ্যা ভাগবতাব্ধি - ভাগবত হল ব্যক্তির জ্ঞান পরীক্ষার সর্বোচ্চ উপায় । শতাব্দীর পর শতাব্দী ধরে এটি কৃষ্ণ উপাসকদের সমস্ত সম্প্রদায়ে বহু ভাষ্যকারকে আকৃষ্ট করেছিল। আশিরও বেশি মধ্যযুগীয় ''ভাষ্য'' (পণ্ডিতগণের টীকা ও মন্তব্য) শুধুমাত্র সংস্কৃতে রচিত হয়েছিল। আরও প্রচুর ভাষ্য বিভিন্ন ভারতীয় ভাষায় বিদ্যমান। প্রাচীনতম [[পঞ্চরাত্র|পাঞ্চরাত্রিক]] দর্শনের ব্যাখ্যামূলক ভাগবতের ভাষ্য ''তন্ত্র-ভাগবত'' বর্তমানে বেশ প্রসিদ্ধ। ভাগবতের অন্যান্য ভাষ্যসমূহও সুধী সমাজে বহুল প্রশংসিত।যেমন  :

==== [[অদ্বৈত বেদান্ত]] ভাষ্য ====

*''ভাবার্থ-দীপিকা''—শ্রীধর স্বামী (১৫ শতক খ্রি.)। [[রবি এম. গুপ্ত|রবি এম.গুপ্তের]] মতে, এই ভাষ্যটি "পরবর্তী ভাগবত ভাষ্য বিশেষ করে বৈষ্ণব সংস্কৃতিতে অসাধারণ প্রভাব বিস্তার করেছে।" এক্ষেত্রে "বিশেষ করে [[চৈতন্য মহাপ্রভু|চৈতন্যদেব]], [[সনাতন গোস্বামী]], [[জীব গোস্বামী]], [[বিশ্বনাথ চক্রবর্তী]] আদি বৈষ্ণব সাধক ভূমিকা পালন করে ভাগবতকে জনপ্রিয় করেছিলেন।"
*''অমৃততরঙ্গিনী'' —লক্ষ্মীধর (১৫শ শতাব্দী) 
*ভাগবত পুরাণের প্রথম শ্লোকের [[মধুসূদন সরস্বতী|মধুসূদন সরস্বতীকৃত ভাষ্য]] (১৫৪০-১৬৪০)।

==== [[অচিন্ত্য ভেদ অভেদ|অচিন্ত্য ভেদাভেদ]] ভাষ্য ====

* চৈতন্যমত মঞ্জুষা - শ্রীনাথ চক্রবর্তী
* বৃহদ্ বৈষ্ণব তোষিণী - সনাতন গোস্বামী
*লঘু বৈষ্ণব তোষিণী - জীব গোস্বামী
* ক্রম সন্দর্ভ - জীব গোস্বামী
* বৃহৎ ক্রম সন্দর্ভ - জীব গোস্বামী (আরোপিত)
* [[ষট্‌সন্দর্ভ]] জীব গোস্বামী (১৬ শতক ) 
* সারার্থ দর্শিনি - [[বিশ্বনাথ চক্রবর্তী]] (১৭ শতক)  - বিস্তারিত ভাষ্য।
* বৈষ্ণবানন্দিনী - বলদেব বিদ্যাভূষণ
* দীপিকাদীপনি - রাধারমণ গোস্বামী
* গৌড়ীয়ভাষ্য - [[ভক্তিসিদ্ধান্ত সরস্বতী]] (২০ শতক) - বিশদ ভাষ্য।
* ভক্তিবেদান্ত তাৎপর্য - [[অভয়চরণারবিন্দ ভক্তিবেদান্ত স্বামী প্রভুপাদ]] (২০ শতক) - বিস্তৃত ভাষ্য।

==== [[দ্বৈত]] ভাষ্য ====
* ভাগবত তাৎপর্য নির্ণয়—[[মধ্বাচার্য]] (খ্রিস্টীয় ১৩ শতক)
* বিজয়ধ্বজ তীর্থের পদরত্নাবলী (১৫ শতক খ্রিস্টাব্দ) - বিস্তারিত ভাষ্য
* [[যদুপতি আচার্য]] কৃত ভাগবত তাৎপর্য নির্ণয় টিপ্পনি (১৬ শতক)
* [[সত্যাভিনব তীর্থ]] রচিত দূর্ঘটভবদ্বীপ (১৭শ শতক)
* [[অদ্বিজয়তীর্থাচার্য]] কৃত ভাগবত-সারোদ্ধার (১৮ শতক)
* [[সত্যধর্ম তীর্থ]] রচিত শ্রীমদ্ভাগবত টিপ্পনি (১৮ শতক)

==== [[দ্বৈতাদ্বৈত]] টীকা====
* সিদ্ধান্ত প্রদীপিকা - শুকসুধী (১৯ শতকের প্রথমার্দ্ধে)

==== [[শুদ্ধাদ্বৈত]] টীকা ====
* [[বল্লভাচার্য]] কৃত সুবোধিনী
*[[বল্লভাচার্য]] কৃত ভাগবতার্থ প্রকরণ
*দশমস্কন্ধ অনুক্রমণিকা-[[বল্লভাচার্য]] কৃত
* টিপ্পনি - গোস্বামী বিঠলনাথ
* সুবোধিনী প্রকাশ - গোস্বামী পুরুষোত্তম
* বালপ্রবোধিনী - গোস্বামী গিরিধর্‌লাল
* বিশুদ্ধ রাসদীপিকা - কিশোরী প্রসাদ

==== [[বিশিষ্টাদ্বৈত]] টীকা ====
* শুকপক্ষীয় - সুদর্শন সূরি
* ভাগবতচন্দ্রিকা - বীররাঘব (চতুর্দশ শতক) - বিস্তারিত ভাষ্য
* ভক্তরঞ্জনী - ভাগবত প্রসাদ

====অন্যান্য====
* ''হনুমৎ-ভাষ্য''
*''বাসনা-ভাষ্য''
* ''সম্বন্ধোক্তি''
*''বিদ্বৎ-কামধেনু''
*''পরমহংসপ্রিয়া''
* ''শুকহৃদয়''
* বোপদেবের ''মুক্তাফল'' ও ''হরিলীলামৃত''
* বিষ্ণুপুরীর ''ভক্তি-রত্নাবলী''
* শ্রীমন্ত শঙ্করদেবের ''ভক্তি-রত্নাকর''
* পৈঠানের সাধক [[একনাথ]] রচিত ''একনাথী ভাগবত'' (ষোড়শ শতাব্দীতে, ভারতের মহারাষ্ট্র রাজ্যের স্থানীয় ভাষায় একাদশ স্কন্ধের ভাষ্য)
*''[[নারায়ণীয়ম]]—''[[কেরল]]-এর [[মেলপাথুর নারায়ণ ভট্টাথিরি|মেলপাথুর ভট্টথিরি]] কৃত। (১৫৮৬, একটি সংক্ষিপ্ত শ্রীমদ্ভাগবত অনুবাদ)
* ভাবার্থদীপিকা প্রকাশ - বংশীধর
*অন্বিতার্থ প্রকাশিকা - গঙ্গাসহায়
*''ভাগবত-পুরাণ'' — এস.এস. শূলবা (২০১৭, মূল সংস্কৃত); অন্যান্য সংস্কৃত পাণ্ডুলিপিও পাওয়া যায়।
* ''ভাগবত পুরাণ বা গুপ্ত হিন্দুত্বের গবেষণা'' — পি.এন. সিনহা (১৯০১) 

=== অনুবাদ ===
''ভাগবত'' বিভিন্ন ভারতীয় ও বিদেশি ভাষায় অনুবাদিত হয়েছে। বাংলা ভাষায় চল্লিশটি অনুবাদসহ প্রায় প্রতিটি ভারতীয় ভাষায় এর সংস্করণ পাওয়া যায়। অষ্টাদশ শতাব্দীর পর থেকে, ভাগবত পণ্ডিতদের আগ্রহের বিষয় হয়ে ওঠে।   পরবর্তীতে ভাগবতের একটি ফরাসি অনুবাদ ও একটি ইংরেজি অনুবাদ প্রকাশিত হয় ৷ নিম্নলিখিত অনুবাদগুলির একটি আংশিক তালিকা:

==== [[অসমীয়া ভাষা|অসমীয়া]] ====

*''শঙ্করদেবের ভাগবত'' (১৪৪৯-১৫৬৮), ভারতের [[আসাম]] রাজ্যের মহাপুরুষ ধর্মের প্রাথমিক ধর্মতাত্ত্বিক উৎস) 
*''ভট্টদেবের কথাভাগবত'' (গদ্যানুবাদ,  ষোড়শ শতাব্দী)

==== [[বাংলা ভাষা|বাংলা]] ====
* মালাধর বসুর শ্রীকৃষ্ণবিজয়, দশম স্কন্ধের পদ্যাত্বক অনুবাদ।
* শ্রীরঘুনাথ ভাগবতাচার্য (১৫ শতক খ্রি.) রচিত ''কৃষ্ণপ্রেম তরঙ্গিনী''

==== হিন্দি ====

*''ভাগবত মহাপুরাণ —'' [[গীতা প্রেস]] দ্বারা প্রকাশিত (২০১৭)

==== [[কন্নড়]] ====

* [http://vyasamadhwa.org/upanyasa/ShastraPaata/BhagavataPadaRatnavali/ কন্নড় অনুবাদ সহ ভাগবত পদরত্নাবলী]-ডক্টর ব্যাসনাকেরে প্রভঞ্জনাচার।
* [http://vyasamadhwa.org/upanyasa/PoornaBhagavata/BhagavataSaroddara/ ভাগবত সারোদ্ধার বিষ্ণুতীর্থরু (আদবি জয়তীর্থচার্যরু) কন্নড় অনুবাদ সহ]-ডক্টর ব্যাসনাকেরে প্রভঞ্জনাচার।
* [http://vyasamadhwa.org/upanyasa/bhagavataMahatme/ পদ্মপুরাণের ভাগবত মাহাত্ম্য] কন্নড় প্রবচন- ডক্টর ব্যাসনাকেরে প্রভঞ্জনাচার
*বিদ্যান মোটাগনাহল্লি রামশেষ শাস্ত্রী রচিত ''ভাগবত মহাপুরাণ'' (ইতিহাসবিদ এস. শ্রীকান্ত শাস্ত্রীর মুখবন্ধসহ) 
* ''ওড়িয়া ভাগবত —'' [[জগন্নাথ দাস]] (১৫ শতাব্দী)

==== তেলুগু ====

*'অন্ধ্র মহাভাগবত'— কবি [[পৈঠান]] (১৫ শতক)। একে ''"[[তেলুগু ভাষা|তেলুগু]] সাহিত্যের মুকুটরত্ন''" রূপে বিবেচনা করা হয়।

==== ইংরেজি ====

*''শ্রীমদ্ভাগবতম্'' -[[অভয়চরণারবিন্দ ভক্তিবেদান্ত স্বামী প্রভুপাদ]] (১৯৭০-৭৭ [[লিপ্যন্তর]], [[প্রতিশব্দ]] ও তাৎপর্যসহ)। স্বামী প্রভুপাদ দেহত্যাগের পূর্বে প্রথম স্কন্ধ থেকে নবম স্কন্ধ ও ১০ম স্কন্ধের এর প্রথম দশটি অধ্যায় অনুবাদ সমাপ্ত করেছিলেন। তাঁর অপ্রকটের পর, তাঁর শিষ্যগণের একটি দল অনুবাদকর্ম সম্পন্ন করেছিল যা  [[ভক্তিবেদান্ত বুক ট্রাস্ট]] কর্তৃক প্রকাশিত হয়।
*"শ্রীমদ্ভগবতমের  ইংরেজি গদ্য অনুবাদ" — এম.এন. দত্ত (১৮৯৫) 
*মতিলাল বানারসিদাস পাবলিশার্স (১৯৫০, পূর্ণাঙ্গ) প্রকাশিত **'ভাগবত পুরাণ* 
*জে.এম সান্যাল রচিত *দ্য শ্রীমদ্ ভাগবতম* (১৯৭০, সংক্ষিপ্ত)
* গণেশ বাসুদেও তাগারে রচিত ভাগবত পুরাণ (১৯৭৬, পূর্ণাঙ্গ)
* [[স্বামী তপস্যানন্দ]] রচিত শ্রীমদ্ভাগবত (১৯৮০, পূর্ণাঙ্গ)
*বি.পি যতি মহারাজকৃত অনুবাদ -মায়াপুর শ্রীচৈতন্য মঠ প্রকাশিত।
* গণনাথ দাসের ভাগবতপাঠ (ওড়িয়া ভাগবতের ইংরেজী অনুবাদ)
* *ভাগবত মহাপুরাণ* সি.এল. গোস্বামী ও এম.এ. শাস্ত্রী (২০০৬,পূর্ণাঙ্গ, [[গীতা প্রেস]]) 
* স্বামী ভানু (২০১০) কৃত বিশ্বনাথ চক্রবর্তীর সারার্থদর্শিনি ভাষ্য সহ শ্রীমদ্ভাগবতম
**শ্রীমদ্ভাগবত পুরাণ—*আনন্দ আধার (২০১২) 
**দ্য ভাগবত পুরাণ—*বিবেক দেবরায় (২০১৯, পূর্ণাঙ্গ)
* স্বামী ভানু কৃত জীব গোস্বামীর ক্রমসন্দর্ভ ভাষ্য সহ ভাগবতম্ (২০১৯)
* স্বামী ভানু (২০২২-২৩) কৃত বলদেব বিদ্যাভূষণের বৈষ্ণবানন্দিনী ভাষ্য সহ শ্রীমদ্ভাগবতম্।

==== ইংরেজি (আংশিক ভাবানুবাদ) ====

* কৃষ্ণ: দ্য সুপ্রিম পার্সোনালিটি অব গডহেড [[অভয়চরণারবিন্দ ভক্তিবেদান্ত স্বামী প্রভুপাদ]] (সারানুবাদ, সংক্ষিপ্ত সংস্করণ: সারাংশ অধ্যয়ন ও দশম স্কন্ধের ভাবানুবাদ)
*বল্লভচার্য : অন দ্য লাভ গেমস্ অব কৃষ্ণ— জেমস ডি রেডিংটন (রাস-পঞ্চ্যাধ্যায়ীর বল্লভকৃত ভাষ্যের ইংরেজি অনুবাদ)
**ভাগবত পুরাণ—নন্দিনী নোপানি (book 10)* এবং পি. লাল (১৯৯৭)
* *কৃষ্ণ : দ্য বিউটিফুল লেজেন্ড অফ গড: শ্রীমদ্ ভাগবত পুরাণ (book 10);* এডউইন এফ ব্রায়ান্ট (২০০৪) 
*[[স্বামী প্রভবানন্দ]] রচিত *দ্য উইজডম অফ গড: শ্রীমদ্ভাগবতম* (আংশিক অনুবাদ, আংশিক সারাংশ ও ভাবানুবাদ)
*স্বামী অম্বিকানন্দ সরস্বতী রচিত *উদ্ধব গীতা* (২০০০, স্কন্ধ ১১-এর গদ্যানুবাদ)
*[[রমেশ মেনন]] অনুবাদিত *ভাগবত পুরাণ* (২০০৭)
* *ভক্তি যোগ : স্টোরি এন্ড টিচিংস্ অফ ভাগবত পুরাণ * ; এডউইন. এফ. ব্রায়ান্টের (২০১৭, শ্লোক ও ভাষ্যচয়ণ)
*স্বামী ভানু (২০২০) কৃত সনাতন গোস্বামীর বৃহদ্ বৈষ্ণব তোষণী (স্কন্ধ ১০)
*স্বামী ভানু (২০২০) রচিত জীব গোস্বামীর লঘু বৈষ্ণব তোষনী (স্কন্ধ ১০)

==== ফরাসি ====

*"বাগবদম ওউ ভাগবত পুরাণ (Bagavadam ou Bhagavata purana)" মারিদাস পল্লেঁ (১৭৬৯)
*ইউজিন বার্নফের (১৮৪০)  *লি ভাগবত পুরাণ*(Le Bhagavata purana)

== পাদটীকা ==


== তথ্যসূত্র ==

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


== অতিরিক্ত পাঠ ==
* Mani, Vettam. *Puranic Encyclopedia*. 1st English ed. New Delhi: Motilal Banarsidass, ১৯৭৫.
* Cheever Mackenzie Brown. *The triumph of the goddess: the canonical models and theological visions of the Devī-Bhāgavata Purāṇa''. SUNY Press, ১৯৯০. . Excerpts

## বহিঃসংযোগ

;English
* [translated by [A.C. Bhaktivedanta Swami Prabhupada] and disciples].
* Anand Aadhar version.
* Bhartiya Jain Milan
* Share your ideas and view related with jain religion
;Sanskrit
* GRETIL etext: The transliterated Sanskrit text for the entire work
* Searchable transliterated PDF file of the entire Bhagavata-Purana from sanskritweb.net

;For Children
* Tales From The Bhagavatham Retold For Children by P.S. Krishna Iyer


বিষয়শ্রেণী:ধর্মগ্রন্থ
বিষয়শ্রেণী:পুরাণ
বিষয়শ্রেণী:বৈষ্ণবধর্ম
বিষয়শ্রেণী:কৃষ্ণ
বিষয়শ্রেণী:হিন্দু ধর্মগ্রন্থ
বিষয়শ্রেণী:বৈষ্ণব ধর্মগ্রন্থ
বিষয়শ্রেণী:গৌড়ীয় বৈষ্ণববাদ